alexandrainst/scandi-wiki huggingface dataset:
Lyche Konvolutt

Lyche Konvolutt AS (etablert 1928) er et norsk selskap som lager konvolutter. De har adresse Nedre Eikervei 14 i Drammen.

Det ble etablert i 1928 og ble aksjeselskap i 1939. 

Selskapet har 35 ansatte og omsetter årlig for omkring 100 millioner kroner, og er dermed et av de største konvoluttproduksjonsselskapene i Norge. Bedriften ligger i Drammen og huser både produksjon, lager, trykkeri, kundesenter og administrasjon. Lyche Konvolutt AS er medlem av Mayer Kuvert Network, verdens største privateide konvoluttselskap.

Utflagging 

Etter flere års underskudd sa de i 2009  opp halvparten av de ansatte og flyttet produksjonen til Tyskland.

Verdens største konvolutt 
I 1995 produserte Lyche verdens største konvolutt. Den målte 22 x 30 meter, og ble sendt med Posten fra Drammen til Bergen. Denne prestasjonen gjorde at Lyche Konvolutt fikk en plass Guinness rekordbok.

Femtifem ansatte ved Lyche
Konvolutt A/S i Drammen
arbeidet i ti timer
lørdagsnatten mellom 21.
og 22. april 1995 med å lage
en rekordstor konvolutt med
målene: bredde lik 30,015 m og
høyde lik 21,96 m, dvs. et
kvadratmetermål på 659,1294.
Konvolutten ble laget i V-snitt av
Tyvek, et sterkt, vannavstøtende og
lett polyetylen-materiale levert av
Du Pont i Luxembourg. Den ferdige
konvolutten veide ca. 170 kg.
Konvolutten med innhold ble til
slutt frankert og sendt i posten. -Guinness rekordbok
I slutten av 2019 er gjeldende rekord for største konvolutt fra  19. februar 2017, da de i Uttar Pradesh laget en som målte 25,55 lengde og 14,4 m bredde = 367,2 m2.

Referanser

Eksterne lenker 
www.lyche.no

Norske industriselskaper
Kontorrekvisita
Verdensrekordholdere
Etableringer i 1928
Næringsliv i Drammen
Sannhetsserum

Sannhetsserum er et narkotikum som veldig ofte består av etanol, skopolamin og temazepam, samt flere barbiturate legemidler som blant annet tiopental. Formålet med serumet er å bedøve en person slik at han eller hun gir informasjon som den normalt ikke ville gitt fra seg. 

Legemidler
Nick Drakes diskografi

Dette er en oversikt over singer/songwriteren Nick Drakes diskografi.

Originale studioalbum

Konsertalbum
 The John Peel Session (2014)

Samlealbum
 Nick Drake (1971)
 Fruit Tree (1979) — sett med fire plater som inneholder Drakes tre studioalbum i tillegg til fire sanger innspilt i 1974 med Boyd og Wood.
 Heaven in a Wild Flower: An Exploration of Nick Drake (1985)
 Time of No Reply (1987) — varierte, tidligere innspillinger som aldri var blitt utgitt
 Way to Blue: – An Introduction to Nick Drake (1994)
 Made to Love Magic (2004) – kom på 27 . plass på Storbritannias albumliste
 A Treasury (26. oktober, 2004)
 Family Tree (10. juli, 2007)
 Tuck Box (2013) — sett med 5 CD'er

Singler
«Magic» (2004)
«River Man» (2004)

Offisielt utgitte hjemmeopptak
Been smoking too long (1986) – opptak ved Robin Frederick, i Aix, 1966 
Strange Meetings II – 
Plaisir D'Amour – Drake spiller en instrumentalversjon av denne populære melodien fra det 18. århundre

Uoffisielle utgivelser
 Tanworth-in-Arden (1967/1968) — piratutgave av opptak fra Drakes hjem
 Second Grace (1968/1969) — piratutgave av opptak fra Drakes hjem og på Hampstead.

Sanger tatt med på andre samlealbum
 Nice enough to Eat (1969) – «Time Has Told Me»
 Bumper (1970) – «Hazey Jane I»
 El Pea (1990) – «Black Eyed Dog»
 Folk Routes (1994) – «Long Road»

TV- og filmmusikk
 Dream with the Fishes (1997) – «River Man»
 Star Maps (1997) – «Horn»
 Hideous Kinky (1998) – «Road»
 Practical Magic (1998) – «Black Eyed Dog»
 Ratcatcher (1999) – «Cello Song»
 Serendipity (2001) – «Northern Sky»
 The Royal Tenenbaums (2001) – «Fly»
 Me Without You (2001) – «Cello Song»
 Garden State (2004) – «One of These Things First»
 Fever Pitch (2004) – «Northern Sky»
 My Name Is Earl (2006) – «Time Has Told Me»
 Driving Lessons (2006) – «Pink Moon»
 The Lake House (2006) – «Time Has Told Me»

Relaterte utgivelser
 Brittle Days (1992) – Tribute-album (forskjellige artister)
 Nine of Swords (1995) – En innspilling med fire Drake-sanger av Scott Appel
 A Place To Be (2004) – Tribute-album av Danny Cavanagh (Anathema), begrenset til 1000 kopier
 The songs of Nick Drake – Tribute-album av Keith James
 These and Other Things (2006) –  Drake the band

Drake, Nick
SPSS

SPSS (opprinnelig Statistical Package for the Social Sciences) er en kommersiell programvarepakke med grafisk grensesnitt for statistiske beregninger. I 2009 skiftet produktet navn til PASW Statistics (Predictive Analytics SoftWare). SPSS er også navnet på firmaet som produserer og selger programpakken.

28. juli 2009 offentliggjorde IBM og SPSS IBMs oppkjøp av SPSS. For programvaren fører dette til et navnebytte fra PASW til IBM SPSS.

SPSS ble lansert første gang i 1968, og er blant de mest brukte programpakkene for statistisk analyse innen samfunnsvitenskap, medisinsk forskning, m m. I tillegg til statistisk analyse så inneholder programmet støtte for datahåndtering og dokumentasjon.

Referanser

Eksterne lenker 
 
 Offisielt nettsted for SPSS Norge

Proprietær programvare
Medisinsk statistikk
Statistikkprogram
Setting

Setting er en gammel volumenhet som har vært i bruk over hele Skandinavia, også i Norge. Settingen ble inndelt i 4 skrull og tilsvarte ⅛ helgd eller 1/12 sålder, tilsvarende 12,15 liter. Volumet kan imidlertid ha variert gjennom tiden, herunder også lokale variasjoner.

Gamle måleenheter
Volumenheter
Tonje Sørlie

Tonje Sørlie (født 4. september 1981) er en norsk profesjonell kampsportutøver fra Bergen. 

Hun har vært medlem av Bergen, Champions og Molde kickboxingklubber, og innehar sort belte av 3. grad. Sørlie er på det norske landslaget per 2013. Hun er fem ganger verdensmester, og er den eneste i verden med VM-gull i alle tre grener innen kickboking; lettkontakt, fullkontakt og pointfighting. I 2010 ble hun første nordmann til å vinne gull i Combat Games i Beijing, i -56 kg.  Hun ble i april 2012 verdensmester i profesjonell kickboksing etter å ha vunnet over Federica Bozzurra på  poeng i Roma. I Combat Games 2013 i St Petersburg, forsvarte hun gullet fra 2010 og ble dermed er første og eneste kvinnelige kickboxer som har oppnådd dette uansett gren.  

I 2012 deltok Sørlie i Norges beste fighter i Thailand, hvor hun tapte sin første og eneste kamp i MMA, mot Fatima Pinto.

Sørlie har vært nominert på NRKs Idrettsgalla fire ganger, og delt ut pris én gang

I 2014 var hun deltaker i TV2 programmet "Dropped" og i 2017 i  åttende sesong av "Mesternes Mester," hvor hun endte på tredjeplass.

Sørlie er utdannet sosionom ved Høgskolen i Bergen. Mellom 2000 og 2001, gikk hun idrett på Ringerike folkehøgskole.

Medaljer i norske mesterskap 
Hun var vunnet 10 NM-gull i kickboksing, og to NM-gull i boksing. Hun vant kongepokalen i kickboksing i 2003, 2004, 2006 og 2008.

Internasjonale meritter

Kickboksing 
Pointfighting:
 VM-gull (2005)
 7 World Cup-gull

Lettkontakt:
 2 VM-gull (2003, 2005)
 EM-gull (2004)
 6 World Cup-gull

Fullkontakt:
 VM-sølv (2009)
 EM-bronse (2008)
 World Cup-gull (2009)
 VM-sølv 2009
 World cup gull 2010
 EM-gull 2010
 Combat Games gull 2010
 World cup gull x 3 2011
 VM-gull 2011
 World cup gull x 2 2012
 Proff verdensmester 2012, første og eneste (per juli 2012) kvinnelige norske kickboxer som har vunnet tittelen på bortebane etter internasjonalt proffreglement. Roma, Italia 10 runder mot Federica Bozzura
 "Årets kickboxer" kåret av NKBF etter å ha vært ubeseiret nasjonalt og internasjonalt gjennom 2 sesonger og for å inneha verdensmestertitlene som både amatør og proff.

Boksing 
 Nordisk mester (2008)
 Deltok i VM i Kina (2008)

Referanser

Eksterne lenker 
 

Norske kickboksere
Mesternes Mester-deltakere
Personer fra Bergen kommune
Kongepokalvinnere i kickboksing
United Center

United Center er en arena i USA hvor basketballaget Chicago Bulls spiller sine hjemmekamper. Arenaen brukes også til hjemmekampene til ishockeylaget Chicago Blackhawks. 

Av og til åpnes arenaen for okseridning, konserter og familieshow. Blant artister som har opptrådt på arenaen kan neves Tina Turner, Pearl Jam, Madonna, Rolling Stones, U2 og Aerosmith.

Kilder
United Centers Internettside

Idrettsanlegg i USA
Sport i Chicago
Byggverk i Chicago
NHL-arenaer
Byggverk fullført i 1994
1994 i Illinois
Nordspisshval

Nordspisshval (Mesoplodon bidens), også kalt spisshval og sowerbyspisshval, er en tannhval i nebbhvalfamilien. Den holder til på dypt hav fra Nordsjøen til Canada og lever trolig av ulike arter blekksprut og fisk. Det meste om denne hvalens biologi er ukjent.

Beskrivelse 
Nordspisshvalen har en blålig skifergrå farge med lysere grå flanker og buk. Ungdyrene er vanligvis blekere i fargen og har færre arr enn voksne individer. Voksne hanndyr har to karakteristiske tenner som stikker ut og opp på hver side av underkjeven, omtrent midt på kjeven.

Nordspisshvalen blir normalt omkring 4-5,5 meter lang og veier gjerne cirka 900-1 100 kg som voksen.

Nordspisshval er oftest observert i åpne havområder på mellom 200 og 1 500 meters dyp (mesopelagisk-bathypelagisk). Flest observasjoner finnes fra havområdene utenfor Storbritannia.

Utbredelse 
Nordspisshval er utbredt i det nordlige Atlanterhavet, fra kysten av Norge og sør til Nord-Afrika i øst, og fra Newfoundland og Labrador til Massachusetts i Nord-Amerika i vest. Det hersker en viss usikkerhet med hensyn til utbredelsesområdet til denne hvalen.

Observasjoner fra Norskehavet kan indikere at nordspisshvalen også (tidvis) finnes i polare strøk av dette havområdet, spesielt i øst.

Atferd 
Nordspisshvalens dykk varer gjerne i 10-15 minutter (dykk opp mot 28 minutter har blitt registrert), og den er observert å komme opp til overflaten igjen mer enn 800 meter fra der den dykket. Den er observert å komme til overflaten etter et dykk i bratt vinkel og med hodet først, der den bytter ut luften gjennom 4-6 åndedrag over ett minutt. Blåsten er imidlertid knapt synlig.

Nordspisshvalene er sosiale dyr som helst ferdes i par, men som også er observert i flokker på 3-10 dyr. Nordspisshvalen er også den hvalen i slekten Mesoplodon som oftest er observert som strandet.

Inndeling 
Inndelingen følger Society for Marine Mammalogy og er i henhold til Committee on Taxonomy (2022).

 Artiodactyla, klovdyr
 Cetacea, hvaler
 Odontoceti, tannhvaler
 Ziphiidae, nebbhvalfamilien
 Berardius, kjempenebbhvaler
 B. arnuxii, sørlig kjempenebbhval
 B. bairdii, nordlig kjempenebbhval
 B. minimus, (dvergkjempenebbhval eller satokjempenebbhval)
 Hyperoodon, (egentlige nebbhvaler)
 H. ampullatus, nebbhval
 H. planifrons, sørnebbhval
 Indopacetus (monotypisk)
 I. pacificus, longmanspisshval
 Mesoplodon, spissnebbhvaler 
 M. bidens, nordspisshval
 M. bowdoini, andrewsspisshval
 M. carlhubbsi, buespisshval
 M. densirostris, blainvillespisshval
 M. europaeus, gervaisspisshval
 M. ginkgodens, ginkgospisshval
 M. grayi, grayspisshval
 M. hectori, hektorsspisshval
 M. layardii, layardspisshval
 M. mirus, truespisshval
 M. perrini, perrinspisshval
 M. peruvianus, dvergspisshval
 M. stejnegeri, stejnegerspisshval
 M. traversii, bahamondespisshval
 Tasmacetus (monotypisk)
 T. sheperdi, tasmansk nebbhval
 Ziphius (monotypisk)
 Z. cavirostris, blekhodenebbhval

Referanser

Eksterne lenker 
 

Tannhvaler
Arter med datamangel i IUCNs rødliste
Pattedyr i Norge
Pattedyr formelt beskrevet i 1804
Pattedyr på norsk rødliste
Dyr formelt beskrevet av James Sowerby
Adem Güven

Adem Güven (født 11. oktober 1985) er en norsk fotballspiller som spiller for Kongsvinger IL Toppfotball. Güven regnes som en teknisk kantspiller med spissegenskaper på avslutninger. 

Güven har bodd i Norge siden 1990. De første ti årene årene bodde han i Trondheim og spilte for Kolstad Fotball. Han gikk til Hamkam fra Raufoss etter å ha skrevet under på en treårskontrakt den 20. november 2007 i kamp med flere klubber, blant andre Aalesund og Kongsvinger.

Hos Raufoss, som han kom til i 1998, spilte han totalt 104 kamper og skåret 31 mål. I Adeccoligaen 2007 spilte han 29 kamper og skåret seks mål. Han ble også tatt ut på årets lag av tippemagasinet Tips.

Høsten 2009 ble Güven fristilt fra Hamarkameratene på grunnlag av at klubben rykket ned i andredivisjon, og i desember signerte han for Kongsvinger og fulgte dermed klubben opp i Tippeligaen. Klubben rykket imidlertid ned igjen til 1. divisjon etter 2010-sesongen. Den 23. desember 2011 signerte han under for Odd Grenland. Han skulle på det tidspunktet ha takket nei til andre klubber i eliteserien og høyere lønn og begrunnet selv valget ut fra det sportslige. 

Güven forlot Odd 31. juli 2013 for å spille for Mersin İdmanyurdu i tyrkisk nest høyeste divisjon,  men fikk ikke lønn, og laget rykket opp til Süper Lig igjen. I juli 2015 ble han klubbløs og trente en stund med Raufoss Fotball, men gikk tilbake til Kongsvinger i september 2015.

Referanser

Eksterne lenker 
 
 KIL.no – Adem Güvens spillerprofil
 HamKam.no – Adem Güvens spillerprofil

Norske fotballspillere
Fotballspillere for Raufoss IL
Fotballspillere for HamKam
Fotballspillere for Kongsvinger IL Toppfotball
Fotballspillere for Odds ballklubb
Fotballspillere for Mersin İdmanyurdu
Norske fotballspillere i Tyrkia
Nordmenn født i Tyrkia
Fødsler i 1985
Prisen

Prisen (originaltittel: The Prize) er en amerikansk spion-thriller fra 1963 med Paul Newman i hovedrollen. Regi er ved Mark Robson.

Handling 
En forfyllet amerikansk forfatter (Newman) er i Stockholm for å motta Nobelprisen i litteratur, og blir blandet inn i  en spion-historie da han oppdager at prisvinneren i fysikk er kidnappet og byttet ut med en østtysk agent.

Om filmen 
Filmen vant en Golden Globe for beste kvinnelige nykommer (Elke Sommer).

I rollen 
(utvalg)
 Paul Newman ....  Andrew Craig 
 Elke Sommer ....  Inger Lisa Andersson 
 Edward G. Robinson ....  Dr. Max Stratman/Prof. Walter Stratman 
 Diane Baker ....  Emily Stratman 
 Micheline Presle ....  Dr. Denise Marceau 
 Gérard Oury ....  Dr. Claude Marceau

Eksterne lenker 
 

Kriminalfilmer fra USA
Spionfilmer
Filmer om den kalde krigen
Filmer fra 1963
Engelskspråklige filmer
Thrillerfilmer fra USA
Fabra-observatoriet

Fabra-observatoriet (katalansk: Observatori Fabra) er et astronomisk observatorium i Barcelona i Catalonia. Det peker sørover og ligger på en høyde av 415 meter over havet, i fjellkjeden Collserola. Det ble åpna i 1904 og tilhører Reial Acadèmia de Ciències i Arts de Barcelona. Hovedaktiviteten til observatoriet er å studere asteroider og kometer. Det er det fjerde eldste observatoriet i verden som fremdeles er i bruk.

Det var i Fabra-observatoriet at kometen 32P/Comas Solá ble oppdaga i 1926 av Josep Comas Solà.

Eksterne lenker
 
 Fabra-observatoriet
 Webcam ved Fabra-observatoriet
 Asteroiden (88193) Obsfabra
 Parc de Collserolas hjemmeside

Byggverk i Barcelona
Astronomiske observatorier
Artikler i astronomiprosjektet
Vitenskap i 1904
Vitenskap og teknologi i Europa
Leodonta

se systematisk inndeling

Leodonta er en slekt av sommerfugler i gruppen hvitvinger.

Utseende 
Middelsstore (vingespenn ca. 50 millimeter), spraglete sommerfugler, vingenes ytterkant ganske ujevn. Vingeformen er utypisk for hvitvinger, overflatisk ligner disse sommerfuglene mer på flikvinger (Nymphalidae). Oversiden er brun til svart med et stort, hvitt område i indre delen av hver vinge. Undersiden er brokete farget i hvitt, brunt og rødt.

Levevis 
Disse rasktflygende sommerfuglene lever langs Andesfjellene.

Utbredelse 
Slekten er utbredt i den vestlige delen av Mellom- og Sør-Amerika, fra Costa Rica i nord til Peru i sør.

Systematisk inndeling 

Slektskapsforholdene mellom hvitvingenes delgrupper og slekter kan være avklart i ulik grad.  Derfor kan endringer skje.

 sommerfugler (Lepidoptera) 
 gruppe / overfamilie dagsommerfugler (Papilionoidea)
 familie hvitvinger (Pieridae) 
 delgruppe Pierinae
 delgruppe / stamme Pierini
 slekt Leodonta  Butler, 1870
 Leodonta dysoni (Doubleday, 1847) 
 Leodonta tagaste (C. & R. Felder, 1859) 
 Leodonta tellane (Hewitson, 1860) 
 Leodonta zenobia (C. & R. Felder, 1865) 
 Leodonta zenobina (Hopffer, 1869)

Kilder 
 Leodonta på Tree of life
 Parque Nacional Sangay - Leodonta zenobia

Eksterne lenker 
 
 Leodonta – www.nic.funet.fi/ – Lepidoptera database
  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
 Butterflies of America – Leodonta dysoni 
 Butterflies of America – Leodonta tellane 

Hvitvinger
Dyr formelt beskrevet av Arthur Gardiner Butler
Dyr formelt beskrevet i 1870
Pereute

se systematisk inndeling

Pereute er en slekt av sommerfugler i gruppen hvitvinger.

Utseende 
Middelsstore (vingespenn 50-70 millimeter), mørke sommerfugler med avrundede vinger. Oversiden er svart, med et rødt eller gult tverrbånd på forvingen og et lysere, mer eller mindre metallglinsende felt i indre del av bakvingen. Undersiden er mørkbrun, med det gule eller røde båndet på forvingen og i tillegg er deler av bakvingens forkant gul.

Levevis 
Larvene lever på planter i mistelteinfamilien (Loranthaceae).
Disse sommerfuglene lever i tåkeskog mellom 700-2200 meter over havet, gjerne i nærheten av bekker.

Utbredelse 
Slekten er utbredt fra Mexico i nord til det sørlige Brasil (Rio Grande do Sul) i sør.

Systematisk inndeling 

Slektskapsforholdene mellom hvitvingenes delgrupper og slekter kan være avklart i ulik grad.  Derfor kan endringer skje.

 sommerfugler (Lepidoptera) 
 gruppe / overfamilie dagsommerfugler (Papilionoidea)
 familie hvitvinger (Pieridae) 
 delgruppe Pierinae
 delgruppe / stamme Pierini
 slekt Pereute  Herrich-Schäffer, 1867
 Pereute antodyca (Boisduval, 1836) 
 Pereute callinice (C. & R. Felder, 1861) 
 Pereute callinira Staudinger, 1884 
 Pereute charops (Boisduval, 1836) 
 Pereute cheops Staudinger, 1884 
 Pereute leucodrosime (Kollar, 1850) 
 Pereute lindemannae Reissinger, 1970 
 Pereute swainsoni (Gray, 1832) 
 Pereute telthusa (Hewitson, 1860)

Kilder 
 Tree of life – Pereute
 Butterflies of the Andes – Pereute telthusa

Eksterne lenker 
 
 Pereute – www.nic.funet.fi/ – Lepidoptera database
  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
 Butterflies of America – Pereute charops 

Hvitvinger
Dyr formelt beskrevet i 1867
Dyr formelt beskrevet av Gottlieb August Herrich-Schäffer
Flammepunkt

Flammepunktet er den laveste temperaturen en brennbar væske kan ha under normale forhold for å avgi damp i en antennelig konsentrasjon. Ved denne temperaturen kan dampen slutte å brenne når flammens kilde fjernes. Temperaturen som er nødvendig for selvantenning (tenntemperatur) er normalt høyere. Flammepunktet avgjør hvilken fareklasse disse brennbare væskene hører til.

Et eksempel er bensin, som avgir antennelig damp ved normal romtemperatur – det vil si at flammepunktet ligger under denne temperaturen.

Termodynamikk
Brensel
Kjemiske egenskaper
Ild
Materialegenskaper
Yngvar Lundh

Yngvar Gundro Lundh (født 19. mars 1932, død 15. august 2020 på Tolvsrød)  var en norsk sivilingeniør og pioner innen teknologutvikling i Norge. Han er kjent for å ha brakt Internett til Norge (som det første landet utenfor USA) og for å ha utviklet noen av landets første datamaskiner.

Liv og virke

Bakgrunn
Lundh vokste opp ved Tønsberg (1932–1938), i Son (1938–1949) og i Råde, hvor han var odelsgutt til en slektsgård. Han tok eksamen i svakstrømteknikk ved Norges tekniske høgskole (NTH) i Trondheim i 1956.

Karriere
Lundh arbeidet som forsker ved Forsvarets forskningsinstitutt (FFI, 1957–1984) og var gjesteforsker ved Massachusetts Institute of Technology (1958) og Bell Labs (1970). 

Han var sjefingeniør i Televerket/Telenor 1985-1996 og drev deretter eget konsulentselskap Vista Telematikk. Han var professor II i informatikk ved UiO fra 1980, og startet der undervisning i mikroelektronikk og i datanett.

Lundh samlet en gruppe på 8-10 nyutdannede forskere, kalt siffergruppen, ved FFI. Den gjennomførte flere nyskapende prosjekter med anvendelse av sifferteknikk (eng. digital techniques). Spesielt gjaldt det bruk av transistorer og trykte kretser i datamaskiner, og flere datamaskiner for simulering (SAM),  signalbehandling (Lydia og Martinus) automatisk kontroll og telekom (Rasmus). Videre utviklet Lundh en ny form for distribuerte, digitale telefonsentraler, kalt knutepunktsteknikk. Den ble grunnlaget for produkter markedsført som Digimat og Tadkom. Flere av gruppens medlemmer var senere sentrale ved firmaer eller produkter som utgjorde en ny industrigren basert på datateknikk. (Norsk Data, AS Informasjonskontroll, Kongsberg Våpenfabrikks datadivisjon, Alcatel).

Lundh samarbeidet med ARPA om utvikling av teknikken for Internett i perioden 1972-1981. Han samlet etter hvert en gruppe på fem forskere på FFI for dette. Utviklingen benyttet et eksperimentelt nett – Arpanet – som laboratorium. En av forskerne, Pål Spilling, var senere aktivt til hjelp for universiteter og høyskoler med å koble seg til Internett. Interessen for Internett begynte å vokse, langsomt i begynnelsen, fra sist i 1980-årene. For å utnytte de nye muligheter tilbød Lundh i 1985 å utvikle elektronisk post til en offentlig tjeneste for Televerket. Det resulterte i firmaet Telepost, som vokste raskt, inntil midt i 1990-årene, da interessen for internett innhentet de tradisjonelle tekniske standardene.

Lundh var medlem av Norges Tekniske Vitenskapsakademi. I 2008 ble han første prisvinner av Norges tekniske vitenskapsakademis ærespris.

Han var radioamatør fra før han ble student og hadde kallesignal LA7ZC.

Referanser

Eksterne lenker 
 Yngvar Lundh - Store norske leksikon
 Dag Andreassen: Internett med norske pionerer - Teknisk Museums hjemmeside
 Rolf Skar: Yngvar Lundh er den mest sentrale person innen norsk it noen gang - digi.no 10. april 2017
 Heradstveit, Per Øyvind (1985) Eventyret Norsk Data En bit av fremtiden J.M.Stenersens Forlag A/S ISBN 82-7201-040-2

Norske professorer i informatikk
Personer fra Tønsberg kommune
Personer fra Vestby kommune
Personer fra Råde kommune
Linum

Linum kan ha flere betydelser:
 Det latinske ordet for Linje
 Planteslekten Linum der lin inngår.

Se også 
 Linsläktet  Svensk artikkel
 Linum  Engelsk artikkel
Fylkesvei 8012

Fylkesvei 8012 går mellom Hummelvika og Bukta i Loppa kommune med ferger til Sør-Tverrfjord og til Øksfjord. Veistrekningen er 3,6 km lang, fergestrekningene 39,1 km.

Frem til 2019 hadde veien betegnelsen fylkesvei 71 (Finnmark).

Kommuner og knutepunkter

Referanser

Eksterne lenker 
 Vegvesenets vegkart 
 

Fylkesveier i Troms og Finnmark
Veier i Loppa
Albert og Herbert

Albert og Herbert er en svensk komiserie som gikk på SVT fra 1974 til 1979. Serien handlet om en gammel skraphandler og hans sønn som bodde sammen i et gammelt trehus i Haga i Göteborg. Albert er faren, spilt av Sten-Åke Cederhök. Sønnen Herbert spilles av Tomas von Brömssen. I de seks første avsnittene fra 1974 ble Herbert spilt av skuespilleren Lennart Lundh. Fra 1976 hadde Tomas von Brömssen rollen. Albert og Herbert ble sendt i flere omganger frem til 1979. I 1982 vendte de to figurerne tilbake som hovedpersoner i årets adventskalender i TV. Bo Hermansson regisserte samtlige avsnitt i serien, inklusive julekalenderen.

Sten-Åke Cederhök og Tomas von Brömssen gestaltet de to skraphandlerene også på teaterscenen, bl.a. i lystspillet Mordet på Skolgatan 15 i 1983 og i revyen Sommarkvetter på Lisebergsteatern i 1987.

Etter Sten-Åke Cederhöks bortgang ble det gjort et forsøk på å gjenopplive serien. Da fikk Herbert en halvbror, Robert, spilt av Carl-Einar Häckner. Herbert & Robert ble sendt i fem avsnitt i 1995. Manuset til serien er en oversettelse av komikerparet Ray Galton og Alan Simpsons TV-serie Steptoe and Son som ble sendt på britisk BBC i årene 1962–1965 samt en andre omgang fra 1970 til 1973. En amerikansk versjon med svarte skuespillere, Sanford and son, var en stor suksess i USA fra 1971 til 1977. Noen av disse avsnittene er sendt på svensk TV.

En norsk filmversjon, Skraphandlerne, ble laget i 1975. Der ble rollene Albert og Herbert spilt av henholdsvis Leif Juster og Tom Tellefsen.

Avsnitt

Den ordinære serien

Andre sendinger

Referanser

Eksterne lenker 

Svenske komiserier
Svenske TV-serier fra 1970-årene
TV-produksjoner på SVT